

**Obec Oravská Polhora**

**Smernica o postupe pri oznamovaní protispoločenskej činnosti**

|  |  |
| --- | --- |
| Schválil: | Ing. Michal Strnál, starosta obce |
| Účinnosť od: |  |
| Záväznosť pre: | zamestnancov obce Oravská Polhora, rozpočtových a príspevkových organizácií obce |

Starosta obce Oravská Polhora v súlade s ustanovením § 10 ods. 8 zákona č. 54/2019 Z. z. o ochrane oznamovateľov protispoločenskej činnosti a o zmene a doplnení zákonom č. 189/2023 Z.z. (ďalej len „zákon o ochrane oznamovateľov protispoločenskej činnosti“) a ustanovením § 13 ods. 4 písm. b) a e) zákona č. 369/1990 Zb. o obecnom zriadení v znení neskorších predpisov vydáva túto smernicu:

**Smernica o postupe pri oznamovaní protispoločenskej činnosti**

**Článok I.**

**Účel a úvodné ustanovenia**

Účelom tejto smernice je podrobnejšia úprava postupu pri oznamovaní protispoločenskej činnosti u zamestnávateľa, ktorým je obec Oravská Polhora a rozpočtové alebo príspevkové organizácie, ktoré sú v zriaďovateľskej pôsobnosti obce Oravská Polhora.

1. Táto smernica upravuje postup pri podávaní a prijímaní oznámení, týkajúcich sa kriminality alebo inej protispoločenskej činnosti (ďalej len „protispoločenská činnosť“), o ktorej sa fyzická osoba dozvedela v súvislosti s výkonom svojho zamestnania, povolania, postavenia alebo funkcie, postup pri evidovaní oznámení a preverovaní oznámení, pri oboznamovaní oznamovateľa s výsledkom preverenia jeho oznámenia, ako aj podrobnosti o oprávneniach zodpovednej osoby pri preverovaní oznámení, o zachovaní mlčanlivosti o totožnosti oznamovateľa a o spracúvaní osobných údajov uvedených v oznámení.

2. Smernica je záväzná pre starostu obce a pre zamestnancov, ktorých zamestnávateľom je obec Oravská Polhora, alebo organizácie v zriaďovateľskej pôsobnosti obce Oravská Polhora, ako aj fyzické osoby vykonávajúce prácu mimo pracovného pomeru, blízke osoby a osoby v predzmluvných vzťahoch, bývalých zamestnancov a členov komisií, rovnako osoby pri verejnom obstarávaní a výberových konaniach.

3. Podmienky poskytovania ochrany v pracovnoprávnom vzťahu v súvislosti s oznamovaním protispoločenskej činnosti, práva a povinnosti osôb pri oznamovaní protispoločenskej činnosti a vymedzenie pojmov, súvisiacich s oznamovaním protispoločenskej činnosti upravuje zákon o ochrane oznamovateľov protispoločenskej činnosti.

**Článok II.**

**Základné pojmy**

**Zákon 54/2019 Z.z. upravuje**

a) podmienky poskytovania ochrany osobám v pracovnoprávnom vzťahu alebo v inom obdobnom vzťahu v súvislosti s oznamovaním kriminality alebo inej protispoločenskej činnosti (ďalej len „protispoločenská činnosť“),

b) práva a povinnosti osôb pri oznamovaní protispoločenskej činnosti a

c) zriadenie, postavenie a pôsobnosť Úradu na ochranu oznamovateľov (ďalej len „úrad“).

**Protispoločenská činnosť**  – je konanie, ktoré je trestným činom ako aj konanie, ktoré je priestupkom alebo iným správnym deliktom; za protispoločenskú činnosť sa považuje aj konanie, ktoré nie je priestupkom alebo iným správnym deliktom, ale pôsobí negatívne na spoločnosť. Inak povedané, ide o každé konanie, ktoré pôsobí negatívne na spoločnosť a presahuje záujem jednotlivca.

**Protispoločenskú činnosť** chápeme ako konanie, ktoré je trestným činom, priestupkom alebo iným správnym deliktom, alebo pôsobí negatívne na spoločnosť tým, že ohrozuje verejný záujem.

Môže ísť napríklad o toto konanie:

trestný čin poškodzovania finančných záujmov EÚ

trestný čin machinácií pri verejnom obstarávaní a verejnej dražbe

trestné činy verejných činiteľov

trestné činy korupcie

iné trestné činy

priestupky a iné správne delikty

**Oznámenie** je dobromyseľné uvedenie skutočností, ktoré oznamujeme prokuratúre, správnemu orgánu, Úradu na ochranu oznamovateľov alebo svojmu zamestnávateľovi, o ktorých sme sa dozvedeli v súvislosti s výkonom našej práce a týkajú sa protispoločenskej činnosti.

**Oznámením** je uvedenie skutočností, o ktorých sa fyzická osoba dozvedela v súvislosti s pracovnoprávnym vzťahom alebo iným obdobným vzťahom a ktoré sa týkajú protispoločenskej činnosti.

**Kvalifikovaným oznámením** je oznámenie, ktoré môže prispieť alebo prispelo k objasneniu závažnej protispoločenskej činnosti alebo k zisteniu alebo k usvedčeniu jej páchateľa:

**Závažnou protispoločenskou činnosťou** sa rozumie:

1. trestné činy podľa [***§ 168***](https://www.slov-lex.sk/pravne-predpisy/SK/ZZ/2005/300/#paragraf-168), [***§ 170***](https://www.slov-lex.sk/pravne-predpisy/SK/ZZ/2005/300/#paragraf-170), [***§ 170b***](https://www.slov-lex.sk/pravne-predpisy/SK/ZZ/2005/300/#paragraf-170b), [***§ 177***](https://www.slov-lex.sk/pravne-predpisy/SK/ZZ/2005/300/#paragraf-177), [***§ 212***](https://www.slov-lex.sk/pravne-predpisy/SK/ZZ/2005/300/#paragraf-212), [***§ 213***](https://www.slov-lex.sk/pravne-predpisy/SK/ZZ/2005/300/#paragraf-213), [***§ 217***](https://www.slov-lex.sk/pravne-predpisy/SK/ZZ/2005/300/#paragraf-217), [***§ 221***](https://www.slov-lex.sk/pravne-predpisy/SK/ZZ/2005/300/#paragraf-221), [***§ 226***](https://www.slov-lex.sk/pravne-predpisy/SK/ZZ/2005/300/#paragraf-226), [***§ 233a***](https://www.slov-lex.sk/pravne-predpisy/SK/ZZ/2005/300/#paragraf-233a), [***§ 237 až 240***](https://www.slov-lex.sk/pravne-predpisy/SK/ZZ/2005/300/#paragraf-237), [***§ 243***](https://www.slov-lex.sk/pravne-predpisy/SK/ZZ/2005/300/#paragraf-243), [***§ 243a***](https://www.slov-lex.sk/pravne-predpisy/SK/ZZ/2005/300/#paragraf-243a), [***§ 247***](https://www.slov-lex.sk/pravne-predpisy/SK/ZZ/2005/300/#paragraf-247), [***§ 247d***](https://www.slov-lex.sk/pravne-predpisy/SK/ZZ/2005/300/#paragraf-247d), [***§ 251a***](https://www.slov-lex.sk/pravne-predpisy/SK/ZZ/2005/300/#paragraf-251a), [***§ 252 až 254***](https://www.slov-lex.sk/pravne-predpisy/SK/ZZ/2005/300/#paragraf-252), [***§ 261 až 263***](https://www.slov-lex.sk/pravne-predpisy/SK/ZZ/2005/300/#paragraf-261), [***§ 266 až 268***](https://www.slov-lex.sk/pravne-predpisy/SK/ZZ/2005/300/#paragraf-266), [***§ 271***](https://www.slov-lex.sk/pravne-predpisy/SK/ZZ/2005/300/#paragraf-271), [***§ 278a***](https://www.slov-lex.sk/pravne-predpisy/SK/ZZ/2005/300/#paragraf-278a), [***§ 283***](https://www.slov-lex.sk/pravne-predpisy/SK/ZZ/2005/300/#paragraf-283), [***§ 299a***](https://www.slov-lex.sk/pravne-predpisy/SK/ZZ/2005/300/#paragraf-299a), [***§ 302***](https://www.slov-lex.sk/pravne-predpisy/SK/ZZ/2005/300/#paragraf-302), [***§ 305***](https://www.slov-lex.sk/pravne-predpisy/SK/ZZ/2005/300/#paragraf-305), [***§ 326 až 327a***](https://www.slov-lex.sk/pravne-predpisy/SK/ZZ/2005/300/#paragraf-326), [***§ 328 až 336b***](https://www.slov-lex.sk/pravne-predpisy/SK/ZZ/2005/300/#paragraf-328), [***§ 336d***](https://www.slov-lex.sk/pravne-predpisy/SK/ZZ/2005/300/#paragraf-336d), [***§ 348***](https://www.slov-lex.sk/pravne-predpisy/SK/ZZ/2005/300/#paragraf-348), [***§ 352a***](https://www.slov-lex.sk/pravne-predpisy/SK/ZZ/2005/300/#paragraf-352a) alebo [***§ 374***](https://www.slov-lex.sk/pravne-predpisy/SK/ZZ/2005/300/#paragraf-374) Trestného zákona,

(viď príloha)

2. trestný čin, za ktorý [***Trestný zákon***](https://www.slov-lex.sk/pravne-predpisy/SK/ZZ/2005/300/) ustanovuje trest odňatia slobody s hornou hranicou trestnej sadzby prevyšujúcou dva roky,

3. správny delikt, za ktorý možno uložiť pokutu s hornou hranicou určenou výpočtom, alebo

4. správny delikt, za ktorý možno uložiť pokutu s hornou hranicou vo výške najmenej 30 000 eur,

**Oznamovateľom** je fyzická osoba, ktorá **v dobrej viere** urobí oznámenie orgánu príslušnému na prijatie oznámenia alebo zamestnávateľovi; za oznamovateľa sa považuje aj fyzická osoba, ktorá v dobrej viere:

1. urobí oznámenie a jej pracovnoprávny vzťah alebo iný obdobný vzťah sa skončil, ak sa dozvedela informácie o protispoločenskej činnosti počas trvania tohto pracovnoprávneho vzťahu alebo iného obdobného vzťahu,

2. urobí oznámenie a jej pracovnoprávny vzťah alebo iný obdobný vzťah ešte nevznikol, ak sa dozvedela informácie o protispoločenskej činnosti počas výberového konania alebo v rámci predzmluvných vzťahov,

3. urobila oznámenie anonymne a jej totožnosť bola odhalená,

4. zverejnila informácie o protispoločenskej činnosti, ktoré sa dozvedela počas výberového konania alebo v rámci predzmluvných vzťahov a jej pracovnoprávny vzťah alebo iný obdobný vzťah ešte nevznikol alebo počas trvania pracovnoprávneho vzťahu alebo iného obdobného vzťahu alebo po skončení pracovnoprávneho alebo iného obdobného vzťahu z dôvodu, že

4a. urobila oznámenie prostredníctvom vnútorného systému preverovania oznámení a nebola oboznámená s výsledkom preverenia podľa [***§ 10 ods. 8***](https://www.slov-lex.sk/pravne-predpisy/SK/ZZ/2019/54/20230901.html#paragraf-10.odsek-9), alebo neboli prijaté vhodné opatrenia podľa [***§ 10 ods. 8***](https://www.slov-lex.sk/pravne-predpisy/SK/ZZ/2019/54/20230901.html#paragraf-10.odsek-9) a následne urobila takéto oznámenie orgánu príslušnému na prijatie oznámenia a nebola v primeranej lehote oboznámená so stavom preverovania alebo s výsledkom preverenia,

4b. urobila oznámenie orgánu príslušnému na prijatie oznámenia a nebola v primeranej lehote oboznámená so stavom preverovania alebo s výsledkom preverenia,

4c. je dôvodná obava, že protispoločenská činnosť môže predstavovať bezprostredné alebo zjavné ohrozenie verejného záujmu, alebo

4d. je dôvodná obava, že v prípade urobenia oznámenia orgánu príslušnému na prijatie oznámenia by jej hrozil postih alebo vzhľadom na konkrétne okolnosti prípadu hrozí, že orgány na prijatie oznámenia nezabezpečia nestranné a nezávislé preverenie skutočností uvedených v oznámení.

**Zodpovednú osobu** chápeme ako osobu plniacu úlohy, ktoré vyplývajú zamestnávateľovi zo zákona o ochrane oznamovateľov protispoločenskej činnosti. To znamená, že prijíma, eviduje a preveruje oznámenia o protispoločenskej činnosti zamestnancov.

**Konflikt záujmov** je situácia, keď súkromný záujem môže vplývať na nezávislé plnenie úloh vykonávaných vo verejnom záujme. Teda situácie, ktoré môžu ohroziť nestrannosť a nezávislosť v rozhodovaní, a tým aj reputáciu či finančné zdravie organizácie.

**Článok III.**

**Zodpovedná osoba**

1. Na základe ustanovenia § 10 ods. 1 a 2 zákona o ochrane oznamovateľov protispoločenskej činnosti plní úlohy zodpovednej osoby v obci Oravská Polhora a v rámci organizácií v zriaďovateľskej pôsobnosti obce Oravská Polhora **hlavný kontrolór obce**.

2. Označenie zodpovednej osoby a spôsoby podávania oznámení sú zverejnené aj na webovom sídle obce Oravská Polhora.

3. Hlavný kontrolór obce plní úlohy zodpovednej osoby aj vo vzťahu k rozpočtovým organizáciám a príspevkovým organizáciám v zriaďovateľskej pôsobnosti (ak ich subjekt verejnej správy má v pôsobnosti a zamestnáva do 50 zamestnancov).

**Článok IV.**

**Podávanie a prijímanie oznámení**

1. Oznámenie možno podať **písomne**, **ústne** alebo **elektronickou poštou**.

2. **Písomne** - v uzatvorenej obálke s označením „**Neotvárať – do rúk hlavného kontrolóra**“, a to priamo do rúk zodpovednej osoby, do podateľne obecného úradu alebo poštou na adresu: Hlavný kontrolór obce Oravská Polhora, 454, 029 47. Zamestnanec obecného úradu, poverený prijímaním poštových zásielok nie je oprávnený obálku s takýmto označením otvárať a je povinný ju bez zbytočného odkladu postúpiť zodpovednej osobe. Zamestnanec označí zalepenú obálku došlou poštovou pečiatkou s dátumom doručenia.

3. **Ústne** - osobne do záznamu zodpovednej osoby na obecnom úrade v Oravská Polhora, ktorá o ňom vyhotoví zápisnicu.

4.**Elektronickou poštou** – na e-mailovú adresu zodpovednej osoby [lacosnapko@gmail.com](mailto:lacosnapko@gmail.com)

**Táto e-mailová adresa je dostupná 24 hodín denne.**

5. Oznámenia prijaté prostredníctvom elektronickej pošty, ktoré prijala osoba odlišná od zodpovednej osoby, je táto osoba povinná bezodkladne postúpiť na vybavenie zodpovednej osobe.

6. Oznámenia v zmysle predošlých bodov prijaté inou osobou ako zodpovednou osobou (podateľňa a pod.) je táto osoba povinná bezodkladne postúpiť do rúk zodpovednej osobe so zachovaním plnej ochrany oznamovateľa a predmetu oznámenia v zalepenej obálke.

7. Oznámenie adresované Úradu na ochranu oznamovateľov tento úrad bezodkladne postúpi príslušnému orgánu – zodpovednej osobe. Ak oznamovateľ požiada o utajenie svojej totožnosti, úrad postúpi oznámenie bez uvedenia údajov o totožnosti oznamovateľa.

8. Zodpovedná osoba pravidelne sleduje a aktualizuje kontakty v prípade ich zmien (telefonické linky, emailový kontakt a podobne).

9. Vo verejnej správe/samospráve: V prípade infožiadosti podľa zákona č. 211/2000 Z. z. zodpovedná osoba nesprístupní údaje o oznamovateľovi a ani predmet, či iné osobné údaje žiadateľovi.

10. Pre zriaďovateľov organizácií/zložiek: Zodpovedná osoba upozorní tiež zriadené organizácie a ich vedúcich zamestnancov/štatutárov o účinnosti tejto smernice zriaďovateľa a o spôsoboch podania oznámenia pre zamestnancov a fyzické osoby.

11. Pri výberových konaniach/verejných obstarávaniach: Zodpovedná osoba zabezpečí, aby personálny úsek/úsek verejného obstarávania zverejnili odkaz na zákon a túto Smernicu vo vyhlásení konania pre fyzické osoby.

**Článok V.**

**Preverovanie oznámení, oprávnenia zodpovednej osoby pri preverovaní oznámení, evidovanie oznámení a oboznamovanie oznamovateľa s výsledkom preverenia**

1. **Zodpovedná osoba je povinná prijať a preveriť každé oznámenie**.

2. Pri preverovaní oznámenia zodpovedná osoba vychádza z jeho obsahu, bez ohľadu na jeho označenie.

3. Ak z obsahu podania vyplýva, že nejde o oznámenie podľa zákona, ale na vybavenie podania je príslušný iný orgán, zodpovedná osoba podanie bezodkladne postúpi tomuto orgánu. O postúpení podania zodpovedná osoba informuje podávateľa podania, pokiaľ nejde o anonymné podanie.

4. Ak z obsahu podania vyplýva, že oznámením je iba časť podania, preverí sa len príslušná časť podania. Ostatné časti podania, zodpovedná osoba bezodkladne postúpi orgánu príslušnému na vybavenie a budú vybavené podľa príslušnej právnej úpravy (napr. sťažnosť podľa zákona č. 9/2010 Z. z. o sťažnostiach). O postúpení podania zodpovedná osoba informuje podávateľa podania, pokiaľ nejde o anonymné podanie.

5. Zodpovedná osoba je povinná preveriť oznámenie najneskôr do 90 dní od jeho prijatia. V odôvodnených prípadoch môže zodpovedná osoba túto lehotu predĺžiť o ďalších 30 dní. O tejto skutočnosti, ako aj o dôvodoch predĺženia lehoty je povinná bezodkladne informovať oznamovateľa, pokiaľ nejde o anonymné oznámenie.

6. V prípade potreby doplnenia alebo upresnenia údajov uvedených v oznámení zodpovedná osoba bez zbytočného odkladu vyzve oznamovateľa na jeho doplnenie, alebo upresnenie s určením primeranej lehoty na uskutočnenie tohto úkonu. Zodpovedná osoba je oprávnená žiadať oznamovateľa o poskytnutie súčinnosti pri preverení oznámenia.

7. Na žiadosť zodpovednej osoby sú zamestnanci a štatutárny orgán zamestnávateľa povinní poskytnúť doklady, iné písomnosti, vyjadrenia, informácie, údaje potrebné na preverenie oznámenia, ako aj ďalšiu nevyhnutnú súčinnosť pri vybavovaní oznámenia.

8. Zodpovedná osoba je povinná zachovávať mlčanlivosť o totožnosti oznamovateľa.

9. Pri preverovaní oznámenia zodpovedná osoba používa jeho odpis, alebo ak je to možné, jeho kópiu, bez uvedenia údajov, ktoré by identifikovali podávateľa oznámenia.

10. Pokiaľ oznámenie smeruje voči konkrétnemu zamestnancovi alebo štatutárnemu orgánu zamestnávateľa, zodpovedná osoba oboznámi dotknutého zamestnanca, alebo štatutárny orgán zamestnávateľa s informáciami uvedenými v oznámení a umožní im vyjadriť sa k nemu, ako aj predložiť doklady, písomnosti či iné informácie potrebné na spoľahlivé preverenie veci.

11. V prípade, že z obsahu oznámenia, alebo z informácií, ktoré sú obsahom oznámenia, možno zistiť totožnosť podávateľa oznámenia, zodpovedná osoba s takýmito informáciami dotknutého zamestnanca ani štatutárny orgán zamestnávateľa neoboznámi, ale vyzve ho len na uvedenie, resp. predloženie skutočností nevyhnutných na spoľahlivé preverenie oznámenia.

12. O výsledku preverenia oznámenia spíše zodpovedná osoba písomnú správu o výsledku preverenia oznámenia, v ktorej zhrnie skutočnosti, ktoré uvádza oznamovateľ a zároveň sa vyjadrí ku každej skutočnosti, a to z hľadiska preverenia pravdivosti tvrdených skutočností a z hľadiska posúdenia ich právnej relevancie vo vzťahu k možnému naplneniu prvku protiprávnosti.

13. Zodpovedná osoba je povinná oboznámiť oznamovateľa s výsledkom preverenia oznámenia a opatreniami, ak sa prijali na základe preverenia oznámenia, najneskôr do desiatich dní od preverenia oznámenia.

14. Oznámenie je vybavené oboznámením oznamovateľa s výsledkom preverenia oznámenia a opatreniami, ak boli prijaté na základe preverenia oznámenia, prípadne oboznámením oznamovateľa s výsledkom vybavenia oznámenia postúpeného na vybavenie podľa Trestného poriadku, alebo osobitných predpisov, zaslaného zodpovednej osobe od príslušného orgánu na jej žiadosť.

15. Pokiaľ sa v prípade preverovania oznámenia preukáže, že mohlo dôjsť k spáchaniu trestného činu alebo k iným skutočnostiam, zodpovedná osoba oznámi podozrenie z trestnej činnosti orgánom činným v trestnom konaní a iné skutočnosti orgánom príslušným podľa osobitných predpisov.

16. Zodpovedná osoba si vyžiada si výsledok vybavenia (k výsledkom preverenia oznámenia je postúpenie veci na vybavenie podľa Trestného poriadku alebo osobitných predpisov) a do desiatich dní od doručenia tohto výsledku s ním oboznámiť oznamovateľa (pozn.: ak ide o oznámenie neanonymné a vieme adresu/emailový kontakt).

17. Ak bolo opätovne podané oznámenie v tej istej veci a toto neobsahuje nové skutočnosti, zodpovedná osoba písomne oznámi oznamovateľovi oznámenia, stanovisko a spôsob vybavenia pôvodného oznámenia a to bezodkladne.

**Článok VI.**

**Prijímanie opatrení zamestnávateľom, prijímaní opatrení proti bráneniu v oznamovaní protispoločenskej činnosti**

* + - 1. Zamestnávateľ prijíma opatrenia na základe opodstatneného oznámenia podľa zákona a tejto smernice subjektu a to spôsobom spravidla:

1. *písomného opatrenia na nápravu nedostatkov,*
2. *disciplinárneho a personálneho opatrenia podľa Pracovného poriadku č. .... zo dňa ..... a osobitných zákonov,*
3. *aktualizovania Etického kódexu, zadefinovanie limitov prijímania darov (ak je vypracovaná),*
4. *dôsledného sledovania a prijatia protikorupčného programu (ak je vypracovaný),*
5. *zmeny pracovnej činnosti zamestnanca, proti ktorému smerovalo oznámenie,*
6. *ohlásenia porušenia povinností nadriadenému orgánu,*
7. *požiadania o metodiku Úrad vo veci opatrenia a návrhu opatrenia,*
8. *zasadnutia interne štatutárom určenej komisie zamestnávateľa, ak opatrenie nie je zrejmé a ide o prípad hodný osobitného zreteľa, časovo náročné, či iné významné zistenie a*
   * + 1. Ak sa postúpi oznámenie v rámci trestného konania (polícia, okresná prokuratúra), ide o preverenie oznámenia zodpovednou osobou.
       2. Prijímanie opatrení proti bráneniu v oznámenia protispoločenskej činnosti zabezpečuje priamo štatutárny orgán/konateľ a to spôsobom: ............... (určí sa interne).
       3. Zamestnávateľ i zodpovedná osoba je povinný/á prijať opatrenie voči zamestnancovi, ktorý bráni urobeniu oznámenia alebo vedeniu evidencie oznámení.
       4. Zamestnávateľ, vedúci zamestnanci a podobne nesmú brániť výkonu práv zodpovednej osoby a poskytovať riadne súčinnosť. Zároveň, ak zamestnanec alebo vedúci zamestnanec bráni, či neposkytuje potrebnú súčinnosť zodpovednej osobe, zamestnávateľ postupuje voči tomuto zamestnancovi v zmysle Pracovného poriadku ako porušenie pracovnej disciplíny (pozn.: v tejto súvislosti odporúčam aktualizovať aj Pracovný poriadok ohľadom novelizácie protispoločenskej činnosti).
       5. V súvislosti s touto Smernicou zamestnávateľ dobrovoľne spracuje/aktualizuje Etický kódex a tiež Protikorupčný program.
       6. Zamestnávateľ/štatutár nesmiehroziť odvetným opatrením alebo postihovať odvetným opatrením oznamovateľa, blízku osobu oznamovateľa, spolupracujúceho zamestnanca, zamestnancov alebo ktorí poskytli súčinnosť zodpovednej osobe.

**Článok VII.**

**Evidovanie oznámení a spracúvanie osobných údajov uvedených v oznámení**

1. Evidenciu oznámení o protispoločenskej činnosti vedie v zákonom určenom rozsahu hlavný kontrolór obce Oravská Polhora v osobitnej dokumentačnej zložke po dobu 3 rokov odo dňa doručenia oznámenia o protispoločenskej činnosti.

2. Zodpovedná osoba je povinná viesť evidenciu podnetov, v ktorej zaznamenáva nasledujúce údaje:

a) meno, priezvisko, pobyt oznamovateľa a organizačný útvar, na ktorom je oznamovateľ zaradený,

b) meno, priezvisko osoby, voči ktorej je oznámenie podané a názov jej pracovného miesta a organizačný útvar, na ktorom je osoba zaradená,

c) meno, priezvisko osoby, ktorá podáva zodpovednej osobe k oznámeniu vysvetlenie a názov jej pracovného miesta a organizačného útvaru, na ktorom je zaradená,

d) údaje o osobe/osobách, voči ktorým oznámenie smeruje alebo údaje osôb, ktoré poskytli súčinnosť pri preverovaní oznámenia.

Vyššie uvedené osobné údaje dotknutej osoby sa spracúvajú v súlade s čl. 6 ods. 1 písm. c) NARIADENIA EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), resp. v súlade s ust. § 13 ods. 1 písm. c) zákona č. 18/2018 Z. z. o ochrane osobných údajov a o zmene a doplnení niektorých zákonov.

3. Každé novoprijaté oznámenie je zodpovedná osoba povinná bezodkladne zaevidovať v evidencii oznámení pod číslom oznámenia, ktorý pozostáva z poradového čísla jeho doručenia a roku doručenia.

**Článok VIII.**

**Záverečné ustanovenia**

1. Táto smernica je zverejnená a sprístupnená na webovom sídle
2. Uplatňovanie tohto zákona kontroluje podľa zákona č. 54/2019 Z. z. nezávislý orgán štátnej správy Úrad na ochranu oznamovateľov so sídlom v Bratislave, pričom poskytuje aj metodickú pomoc podporu zodpovedným osobám a oznamovateľom.
3. V tejto súvislosti sa zabezpečí oboznámenie o zodpovednej osobe a spôsob podávania oznámení všetkých zamestnancov dostupným spôsobom, a to najmä spôsobom (*nástenka, úradná tabuľa, intranet, spoločný priečinok, internetová stránka, emailový kontakt a podobne).*
4. Touto smernicou sa ruší Smernica o oznamovaní protispoločenskej činnosti 1/2021 (ak bola pôvodne vydaná iná pred 1. septembrom 2023) a to odo dňa účinnosti tejto smernice.
5. Táto smernica nadobúda účinnosť

V: Oravská Polhora, dňa 31.8.2023

Ing. Michal Strnál

starosta obce